Na temelju članka 23. Zakona o ublažavanju i uklanjanju posljedica prirodnih nepogoda (,,Narodne novine", 16/2019) i članka 41. Statuta Požeško-slavonske županije („Požeško-slavonski službeni glasnik“ br. 1/13 ) župan Požeško-slavonske županije donosi

**ODLUKU**

o proglašenju prirodne nepogode-mraz (07)

I.

Proglašavam prirodnu nepogodu za cijelo područje Požeško-slavonske županije, a zbog niskih temperatura i mraza u periodu od 01.travnja do 16. travnja 2021. godine koji je uzrokovao veliku materijalnu štetu i očekivano značajno umanjenje ovogodišnjeg uroda u voćnjacima te na pojedinim povrtlarskim kulturama.

II.

Obvezuju se Općinska/Gradska povjerenstva za procjenu šteta od prirodnih nepogoda da u najkraćem mogućem roku unose podatke u Registar šteta.

III.

Ova Odluka stupa na snagu danom donošenja i objavit će se u „Požeško-slavonskom službenom glasniku“.

KLASA: 920-11/21-01/6

URBROJ: 2177/1-01-21-1

Požega, 21.04.2021.

**ŽUPAN**

Alojz Tomašević, dipl.oec